|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 29.maijā** |  **Nr. GND/2025/399** |
|  |  **(protokols Nr.12; 68.p.)** |

**Par Gulbenes novada pašvaldības finansiālu atbalstu projekta “Tirzas Slēpju muzeja II. kārtas telpu remonts un aprīkojuma iegāde” realizēšanai**

Gulbenes novada pašvaldībā 2025.gada 13.maijā saņemts biedrības “Tirzas pagasta attīstības biedrība”, reģ.nr. 50008078321 iesniegums (Gulbenes novada pašvaldības dokumentu vadības sistēmā reģ.nr. GND/17.3/25/1124-T), kurā biedrība “Tirzas pagasta attīstības biedrība” lūdz Gulbenes novada pašvaldībai iespēju robežās līdzfinansēt nepieciešamo projekta “Tirzas Slēpju muzeja II. kārtas telpu remonts un aprīkojuma iegāde” līdzfinansējuma daļu.

Biedrība “Tirzas pagasta attīstības biedrība” iesniedza un Lauku atbalsta dienests (turpmāk – Dienests) ir apstiprinājis 2024. gada 16. novembrī Dienestā iesniegto projekta iesniegumu Nr.24-07-CL01-C0LA19.2201-000004 ”Tirzas Slēpju muzeja II. kārtas telpu remonts un aprīkojuma iegāde” (turpmāk Projekts), kas iesniegts vietējā rīcības grupā biedrībā "SATEKA".

Projekta mērķis ir paplašināt un uzlabot Tirzas slēpju muzeja darbību, palielinot ekspozīciju, ieviešot interaktīvus uzskates līdzekļus un izveidojot krājuma glabāšanas telpas. Labiekārtojot telpas, muzeja ekspozīcija tiks paplašināta, nodrošinot vietu jauniem eksponātiem un interaktīvai slēpošanas vēstures izzināšanai, dažādojot laika pavadīšanas iespējas un veicinot tūrisma attīstību.

Projekta attiecināmās izmaksas ir 34612.17 EUR (trīsdesmit četri tūkstoši seši simti divpadsmit *euro*, septiņpadsmit centi), tajā skaitā publiskais finansējums 24228.52 EUR (divdesmit četri tūkstoši divi simti divdesmit astoņi *euro*, piecdesmit divi centi). Biedrībai projekta realizēšanai nepieciešami 10383.65 EUR (desmit tūkstoši trīs simti astoņdesmit trīs *euro*, sešdesmit pieci centi).

Gulbenes novada pašvaldība un biedrība “Tirzas pagasta attīstības biedrība” pamatojoties uz Gulbenes novada pašvaldības domes 2025.gada 30.janvāra lēmumu Nr.GND/2025/64 “Par telpu nodošanu bezatlīdzības lietošanā biedrībai “Tirzas pagasta attīstības biedrība”” 2025.gada 3.februārī noslēgusi līgumu par telpu nodošanu bezatlīdzības lietošanā uz 10 gadiem no līguma noslēgšanas dienas - Slēpju muzeja darbības nodrošināšanai.

Ņemot vērā iepriekš minēto, pamatojoties uz Pašvaldību likuma 5.panta 1.daļu, kas nosaka, ka pašvaldība savas administratīvās teritorijas iedzīvotāju interesēs var brīvprātīgi īstenot iniciatīvas ikvienā jautājumā, ja tās nav citu institūciju kompetencē un šādu darbību neierobežo citi likumi, un 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, kā arī ņemot vērā Finanšu komitejas ieteikumu, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ**:**

1. PIEŠĶIRT biedrībai “Tirzas pagasta attīstības biedrība” līdzfinansējumu projekta “Tirzas Slēpju muzeja II. kārtas telpu remonts un aprīkojuma iegāde” 10% (desmit procenti) apmērā no projekta attiecināmajām izmaksām jeb 3461.22 EUR (trīs tūkstoši četri simti sešdesmit viens *euro* divdesmit divi centi).
2. UZDOT Gulbenes novada Centrālās pārvaldes Finanšu nodaļai segt nepieciešamo finansējumu no Gulbenes novada pašvaldības budžeta 2025.gadam paredzētajiem finanšu līdzekļiem.
3. UZDOT Gulbenes novada Centrālās pārvaldes Juridiskās un personālvadības nodaļai sagatavot līguma par finansiālā atbalsta piešķiršanu projektu.
4. UZDOT Gulbenes novada Centrālās pārvaldes Kancelejas nodaļas kancelejas pārzinei lēmumu nosūtīt biedrībai “Tirzas pagasta attīstības biedrība” uz e-pastu: nils.treijs@pmg.lv.

Gulbenes novada pašvaldības domes priekšsēdētājs A.Caunītis